6 วิธีการเก็บออมเงินอย่างมีคุณภาพ

เรื่องเงินๆทองๆ เป็นเรื่องสำคัญเป็นอย่างมากของชีวิตของเราไปแล้ว และหลายๆคนก็มีปัญหากับการเก็บออมเงิน และมีคำถามว่าทำไมทำงานมาตั้งหลายปี แต่ไม่สามารถเก็บเงินได้อย่างจริงๆจังๆเสียที เนื่องจากที่การออมเงินนั้น หากดูผิวเผินอาจจะดูเป็นเรื่องที่ยากและซับซ้อน ทำให้หลายๆคนเริ่มโปรแกรมการออมเงินไม่ได้เสียที ดังนั้นในวันนี้พวกเราจึงขอนำเสนอ 6 วิธีง่ายๆ ในการเก็บออมเงินได้อย่างมีคุณภาพ ซึ่งจะทำให้คุณได้เริ่มเก็บออม และมีไว้ใช้ฉุกเฉินในอนาคตอีกด้วย

ปิดบัญชีบัตรเครดิตให้หมด

บัตรเครดิตเจ้าปัญหานี้ เป็นสาเหตุหลักของการที่ทำให้คุณไม่สามารถเริ่มออมเงินได้อย่างจริงจังเสียที เพราะนอกเหนือจากที่จะสร้างนิสัยการใช้เงินที่ไม่ดีแล้ว ดอกเบี้ยบัตรเครดิตก็งอกขึ้นเรื่อยๆ หากคุณจ่ายเพียงขั้นต่ำในแต่ละเดือน ดังนั้น หากคุณอยากจะเริ่มที่จะเก็บเงิน วิธีที่ดีที่สุดคือ พยายามปิดหนี้ให้เร็วที่สุด อาจจะยากสำหรับการเริ่มต้น แต่เมื่อผ่านไปแล้ว คุณจะสามารถวางแผนการใช้เงินที่มีคุณภาพได้มากขึ้น

ทำกาแฟเอง แทนการไปนั่งร้านกาแฟ

กาแฟ กลายเป็นเครื่องดื่มที่เราวัยทำงานขาดไม่ได้เสียแล้ว และต้องยอมรับว่า ในเดือนๆหนึ่งนั้น พวกเราต้องเสียเงินมากมายไปกับกาแฟจากร้าน เพราะราคาก็ไม่เป็นมิตรกับเงินในกระเป๋าตังค์ของเราเลย ดังนั้นคุณสามารถลดการไปร้านกาแฟ ทำกาแฟเอง โดยการลงทุนซื้อเครื่องทำกาแฟดีๆสักเครื่อง แล้วก็ทำกาแฟสดจากเมล็ดกาแฟบด ที่คุณสามารถเลือกชนิด และคุณภาพได้อย่างตามใจชอบ บางทีหากคุณเชี่ยวชาญแล้ว คุณอาจจะลืมกาแฟที่ร้านไปเลยก็ได้