10 รุ่นนาฬิกายี่ห้อหรู ที่เหมาะแก่การลงทุนที่สุด

ในปัจจุบันช่องทางการลงทุนได้เพิ่มขยายหลายช่องทางมากยิ่งขึ้น นอกเหนือจากหุ้น และพันธบัตรต่าง ๆ ปัจจุบันผู้คนสนใจที่จะลงทุนกับนาฬิกามากขึ้น ซึ่งในหลาย ๆ รุ่น เพราะหากคุณเลือกซื้อให้ถูกรุ่นแล้ว นอกจากที่ราคาจะไม่ตกแล้ว คุณก็สามารถทำกำไรได้ด้วยเช่นกัน และในบทความวันนี้ พวกเราขอนำเสนอ 10 รุ่นนาฬิกายี่ห้อหรูที่เหมาะแก่การลงทุนที่สุด มาฝากทุกท่านค่ะ

1. Audemars Piguet รุ่น Royal Oak Jumbo

นาฬิกายี่ห้อหรูที่ผลิตอย่างบรรจง และประณีตจากประเทศสวิตเซอร์แลนด์ ที่มีประวัติศาสตร์มาอย่างยาวนาน ซึ่งนาฬิการุ่นนี้สร้างความตื่นเต้นให้กับท้องตลาดเป็นอย่างมาก เมื่อทางบริษัทได้เปิดตัวออกมา เพราะเป็นรูปทรงสปอร์ตที่ใส่ง่าย และแฝงความหรูหราอย่างดี โดยรุ่นนี้นั้น มีความเป็นเอกลักษณ์ และขึ้นชื่อว่าราคากระโดดสูงกว่าตลาดหุ้นทั่วโลกเสียอีก

2. Patek Philippe รุ่น Steel Nautilus

หนึ่งในยี่ห้อนาฬิกาที่มีประวัติศาสตร์ยาวนานที่สุดของโลก ซึ่งนาฬิการุ่นนี้ก็หายาก และมีความนิยมสูสีกับรุ่น Royal Oak แต่ด้วยความเป็น Patek Philippe ที่โดดเด่นในเรื่องของกลไก และความประณีต ยี่ห้อนี้ก็จะ มีแฟน ๆ จากทั่วโลกที่สะสมนาฬิกายี่ห้อนี้ และก็เป็นอีกหนึ่งรุ่นที่หากคุณได้เป็นเจ้าของแล้ว รับรองว่ามีแต่กำไรเลยทีเดียว

3. Omega Speedmaster รุ่น First Omega in Space

นาฬิกาจากยี่ห้อโอเมก้ารุ่นนี้ สร้างชื่ออีกครั้งเมื่อองค์กรนาซา ของสหรัฐฯ ได้เลือกให้นาฬิการุ่นนี้เป็นนาฬิกาที่ใส่      ติดข้อมือนักบินอวกาศ เพื่อบินไปดวงจันทร์ ทำให้ยี่ห้อโอเมก้าได้กลับมาเป็นที่พูดถึงอีกครั้ง และใน 3 ปีที่ผ่านมา นาฬิการุ่นนี้ก็มีมูลค่าของกำไรเพิ่มขึ้น 10%

4. Rolex GMT

ยี่ห้อหรูนี้ คงไม่พูดถึงเสียไม่ได้ เพราะเป็นยี่ห้อยอดนิยมเหลือเกินสำหรับคนที่เริ่มสนใจที่จะเข้าสู่วงการของนาฬิกาหรู โดยรุ่นนี้ถือว่าเป็นรุ่นคลาสสิค ที่เป็นต้นแบบของนาฬิกายอดนิยมของโรเล็กซ์ในรุ่นต่อ ๆ มา และในรุ่น GMT รุ่นนี้ก็กลายเป็นรุ่นที่หายากไปแล้ว เนื่องจากผลิตมาแบบจำกัด และเป็นรุ่นที่ต้องมีของเหล่าสาวกโรเล็กซ์