พระเจ้าเสือ แท้จริงแล้วเป็นลูกใครกันแน่?

“ท้าวทองกีบม้า” ชีวิตรันทดที่เดี๋ยวดีเดี๋ยวร้ายหลังเสียสามี และตีแผ่สมมติฐานเรื่องราว “พระเจ้าเสือ” แท้ที่จริงแล้วเป็นลูกใครกันแน่

สิ้นสุดการรอคอยสำหรับเหล่าออเจ้าที่เป็นแฟนละครพีเรียดสุดโรแมนติกแฟนตาซี “บุพเพสันนิวาส” ที่มาต่อกันที่ภาคต่ออย่าง “พรหมลิขิต” โดยเริ่มฉายตอนแรกวันที่ 18 ตุลาคม ที่ช่อง 3HD ทุกวันจันทร์-พุธ เวลา 20:30 น.

ถือว่ากลับมาเป็นไวรัลกันอีกครั้งกับละครภาคต่อ “พรหมลิขิต” และเพียงแค่ตอนแรกก็ทำเอาเหล่าชาวเน็ตอดที่จะสงสารชีวิตอันแสนรันทนของ ท้าวทองกีบม้า รับบทโดย ซูซี่-สุษิรา แน่นหนา ไม่ได้ เมื่อชีวิตต้องพลิกจากหน้ามือเป็นหลังมือเมื่อสูญเสียสามี เจ้าพระยาวิไชเยนทร์ หรือ คอนสแตรติน ฟอลคอน รับบทโดย หลุยส์ สก๊อต

ด้วยความที่ท้าวทองกีบม้าถือเป็นผู้ที่มีสิริโฉมงดงามคนหนึ่ง จึงตกเป็นที่หมายปองของคนในราชสำนักอย่าง หลวงสรศักดิ์ หรือ พระเจ้าเสือ รับบทโดย ก๊อต จิรายุ แต่นางกลับปฏิเสธที่จะรับรัก จึงทำให้ความรักที่พระเจ้าเสือมีต่อนางกลับกลายเป็นความเกลียดชัง พระองค์พยายามทำทุกวิถีทางเพื่อให้ชีวิตนางต้องเจอแต่ความทุกข์ทรมาน แต่เมื่อรัชสมัยของพระองค์สิ้นสุดลงก็ถือได้ว่าชีวิตของท้าวทองกีบม้าได้เจอกับแสงสว่างอีกครั้ง และการปฏิบัติหน้าที่อันสุจริตของนางก็ทำให้เป็นที่โปรดปรานขององค์กษัตริย์ ทำให้นางกลับมามีชีวิตที่สดใสพร้อมทั้งมีข้าราชบริวารมากมาย

วันนี้เราจึงอยากจะมานำเสนอเรื่องราวที่น่าสนใจของ พระเจ้าเสือ ผู้ที่ถูกเล่าขานว่าเป็นคนที่มีลักษณะนิสัยดังเช่นชื่อ ดุร้าย ห้าวหาญ และมีความเชี่ยวชาญในศิลปะมวยไทยมากคนหนึ่ง

แท้ที่จริงแล้วพระเจ้าเสือเป็นพระโอรสของใครกันแน่?

เรื่องนี้ถูกตั้งสมมติฐานขึ้นมาใน 3 ข้อ โดยการวิเคราะห์ของ รศ.(พิเศษ) นพ.เอกชัย โควิสารัช

1. สมเด็จพระนารายณ์ กับ นางลาว พระราชธิดาเจ้าเมืองเชียงใหม่

2. สมเด็จพระนารายณ์ กับ เจ้าจอมบุญ

3. สมเด็จพระเพทราชา กับ พระราชมารดาที่ไม่มีการปรากฏนาม